da da da da da da sv da da en da da da da da da da en en en
Zishan Shah tager over - Melbournes førende klubkaster må hverken rejse ud eller komme hjem - Svanholm Cricketklub
Onsdag d. 19. maj 2021 kl. 09:42 af Henrik Pfaff
Efter lange kampe med autoriteter i både Danmark og Australien lykkedes det at skaffe opholds- og arbejdstilladelse til Matt Wilcox, der skulle have været vores spillende træner i 2021.
Der gik allerede lidt problemer i bekendtskabet, da hans klub Prahan CC var nået til finalen i den bedste klubturnering i Melbourne, som klubben i øvrigt vandt ikke mindst takket være Wilcox, der toppede kastestatistikkerne.
Det skete d. 18. april og så havde vi regnet med, at Matt kunne tage af sted. Der foregik derefter nogle besynderlige tidsudtrækkende situationer, fordi man i Melbourne ville have nogle andre papirer end hans visumansøgning for at lave hans biometri – papirer som i øvrigt forelå.
Så ordnede Matt flyvebilletten, men stor var overraskelsen, da Matt nu meddelte , at de australske autoriteter forbød ham at forlade Australien samt oplyste, at hvis det skulle lykkes ham at forlade Australien, så ville han ikke kunne komme tilbage.
En ting er, at der er sat skrappe restriktioner på at vende tilbage, men ligefrem at forbyde sine indbyggere at forlade landet, der har man dog kun hørt om i Nordkorea og lignende
Det er alt sammen en del af Australiens coronapolitik. Landet har i visse områder været meget hårdt ramt og indbyggerne har nærmest haft udgangsforbud.
Matt oplyste, at han kunne forsøge at tage en advokat, men at det var dyrt og langvarigt og udfaldet ville formentlig ikke blive ændret – så det forsøgte vi os ikke med.
Heldigvis har Zishan Shah accepteret at tage trænertjansen. Det har han gjort før - med succes. Så vi overlever, men ærgerligt både for det ikke helt lille beløb og voldsomme arbejdsindsats, der var gået med at få lave visum osv., men ikke mindst det spændende, at have haft en så dygtig spiller som vores gæs en sæson.
Vi har inviteret Matt til næste år, men det er ikke afgjort om han kan komme.